ക്ഷേത്ര ശ്രീകോവിലിന് മുന്നിലും പള്ളിയോടത്തിലും ഫോട്ടോ ഷൂട്ട്: അറിവില്ലായ്മ്മ കൊണ്ട് പറ്റിപ്പോയതെന്ന നിമിഷ ബിജോയുടെ വിശദീകരണം വിലപ്പോയില്ല പള്ളിയോടത്തില് ചെരുപ്പിട്ട് കയറിയ യുവതിക്കെതിരെ കേസെടുത്തു നടപടി പള്ളിയോട സേവാ സംഘം നല്കിയ പരാതിയില് ചെങ്ങന്നൂര്: പുതുക്കുളങ്ങര പള്ളിയോടത്തില് ചെരുപ്പിട്ട് കയറിയ സീരിയല് നടിക്കെതിരെ കേസ് എടുത്തു. തൃശ്ശൂര് ചാലക്കുടി സ്വദേശി നിമിഷ ബിജോയ്ക്കെതിരെയാണ് കേസെടുത്തത്. യുവതിക്കെതിരെ പള്ളിയോട സേവാസംഘം നല്കിയ പരാതിയിലാണ് നടപടി. അചാരലംഘനം ആരോപിച്ച് ബിജെപിയും പരാതി നല്കിയിരുന്നു. വ്രതശുദ്ധിയോടുകൂടി മാത്രമാണ് പള്ളിയോടത്തില് കയറുന്നതെന്നും സ്ത്രീകള് പള്ളിയോടങ്ങളില് കയറാന് പാടില്ലെന്നുമാണ് സേവാസംഘം പറയുന്നത്. കൂടാതെ പാദരക്ഷകള് ഉപയോഗിക്കാറുമില്ല. അതേസമയം നിമിഷ ഷൂസിട്ടാണ് പള്ളിയോടത്തില് കയറിയതെന്നാണ് പരാതിയില് പറയുന്നത്. പള്ളിയോടങ്ങള് സൂക്ഷിക്കുന്നത് നദീതീരത്തോട് ചേര്ന്ന് പള്ളിയോടപ്പുരകളിലാണ്. ഇവിടെപോലും പാദരക്ഷകള് ആരും ഉപയോഗിക്കാറില്ല. കൂടാതെ ഓരോ പള്ളിയോടങ്ങളും അതാത് പള്ളിയോടക്കാരുടെ ഉടമസ്ഥതയിലാണ് ഉള്ളത്. ഇവരുടെ അനുമതിയില്ലാതെ പള്ളിയോടങ്ങളിലോ പുരയിലോ കയറാന് പാടില്ലെന്നാണ് രീതിയെന്നും ഇവര് പറയുന്നു. രണ്ട് ദിവസം മുമ്ബ് ഓതറ പുതുക്കുളങ്ങര പള്ളിയോടത്തിലായിരുന്നു ചാലക്കുടി സ്വദേശി നിമിഷയുടെ ഫോട്ടോ ഷൂട്ട്. തൊട്ടുപിന്നാലെ ഇന്സ്റ്റാഗ്രാമിലും ഫേസ് ബുക്കിലും നിമിഷ ഈ ചിത്രങ്ങള് പോസ്റ്റ് ചെയ്തു. വിദേശത്തുള്ള പുതുക്കുളങ്ങരക്കാര് ചിത്രം കണ്ട് നാട്ടിലുള്ളവര്ക്ക് അയച്ചു കൊടുത്തതോടെയാണ് വിവാദം ഉയര്ന്നത്. ആചാരാനുഷ്ഠാനങ്ങളോടെ പുരുഷന്മാര് മാത്രം കയറുന്നതാണ് പള്ളിയോടം. ഇതില് കയറുന്നവര്ക്ക് കര്ശന വൃത നിഷ്ഠകളുണ്ട്. ഭഗവദ് കീര്ത്തനങ്ങള് ഉരുവിട്ടു കൊണ്ട് പാദരക്ഷകള് ഉപേക്ഷിച്ച് വേണം പള്ളിയോടത്തില് കയറുവാന്. ഈ ആചാരമാണ് നിമിഷ ലംഘിച്ചത്. മാലിപ്പുരയില് സൂക്ഷിച്ചിരുന്ന പള്ളിയോടത്തില് മോഡേണ് ഡ്രസും ഷൂസും ധരിച്ചാണ് നിമിഷ ഫോട്ടോയ്ക്ക് പോസ് ചെയ്തത്. അടഞ്ഞു കിടക്കുന്ന ഓതറ പുതുക്കുളങ്ങര ദേവീക്ഷേത്ര ശ്രീകോവിലിന് മുന്നില് പുറം തിരിഞ്ഞു നിന്ന് എടുത്തതാണ് മറ്റൊരു ചിത്രം. ഈ ചിത്രത്തിലെ കോസ്റ്റിയൂം സെറ്റ് സാരിയാണ്. പുതുക്കുളങ്ങര ക്ഷേത്രത്തിന് സമീപം ആദിപമ്ബയുടെ കരയിലാണ് പള്ളിയോടം മാലിപ്പുരയില് സൂക്ഷിച്ചിരിക്കുന്നത്. അധികം ആള്ത്താമസമില്ലാത്ത പ്രദേശത്താണ് മാലിപ്പുര. ഇവിടെ ഫോട്ടോ ഷൂട്ട് നടന്ന കാര്യം അതു കൊണ്ടു തന്നെ ആരും അറിഞ്ഞതുമില്ല. പുതുക്കുളങ്ങര പഴയ പള്ളിയോടത്തിലാണ് നിമിഷ കയറിയത്. പുതിയ പള്ളിയോടം നിര്മ്മിച്ചു കൊണ്ടിരിക്കുകയുമാണ്. പള്ളിയോട മാലിപ്പുരയെന്നത് കരക്കാരുടെ സ്വകാര്യ സ്വത്താണ്. അവിടെ അതിക്രമിച്ചു കയറി എന്നതാണ് നിമിഷയുടെയും സംഘത്തിന്റെയും ആദ്യ വീഴ്ച. സാധാരണ സ്ത്രീകള് കയറുന്ന സ്ഥലമല്ല പള്ളിയോടം. ഇതിന് പുറമേ ചെരുപ്പിട്ടും കയറി എന്നതാണ് കരക്കാരുടെ രോഷം. ആന ഉടമയായ പുലിയൂര് സ്വദേശി ഉണ്ണി എന്നയാളാണ് നിമിഷയെയും കാമറാ സംഘത്തെയും പള്ളിയോടത്തില് എത്തിച്ചതെന്ന് പറയുന്നു. ഇയാളുടെ ആനയെയും ഷൂട്ടിങ്ങിന് ഉപയോഗിച്ചു. അതേ സമയം അറിവില്ലായ്മ കൊണ്ടാണ് ഇങ്ങനെ സംഭവിച്ചതെന്ന് നിമിഷ പ്രതികരിച്ചു. സംഭവത്തില് വിശ്വാസികള്ക്കും കരക്കാര്ക്കുമുണ്ടായ ബുദ്ധിമുട്ടില് ക്ഷമ ചോദിക്കുന്നു. തെറ്റ് മനസിലായതിനെ തുടര്ന്ന് നവമാധ്യമങ്ങളില് നിന്ന് ഈ ചിത്രങ്ങള് നിമിഷ പിന്വലിച്ചു. തിരുവാറന്മുള പള്ളിയോടങ്ങളുടെ ആചാര അനുഷ്ഠാനുങ്ങളും വിശ്വാസങ്ങളും വെല്ലുവിളിച്ച് പടിഞ്ഞാറന് മേഖലയിലുള്ള പുതുക്കുളങ്ങര പള്ളിയോടത്തില് സീരിയില് താരം അതിക്രമിച്ച് കറിയതിനെതിരെ ചതയം ജലോത്സവ സാംസ്കാരിക സമിതിയും ്പ്രതിഷേധിച്ചു. ചെയ്ത തെറ്റ് മനസിലാക്കി സംഭവത്തില് നിരുപാധികം മാപ്പ് പറയണമെന്ന് യോഗം ആവിശ്യപ്പെട്ടു. Stories you may Like